[{"text_idx": "#000003", "text": "Cefnogaeth traws-sector i\u2019n gweithdai iechyd cyntaf"}, {"text_idx": "#000004", "text": "Cynhaliwyd ein gweithdai iechyd cyntaf i adeiladu capasiti ar draws y sectorau iechyd, gofal a diwydiant."}, {"text_idx": "#000005", "text": "Croesawyd dros 20 o bobl i\u2019r gweithdai hyn a gynhaliwyd ar y cyd a\u0302 Chanolfan Gwyddorau Bywyd Cymru, i ddysgu am asesu technoleg iechyd ac economeg iechyd."}, {"text_idx": "#000006", "text": "Roedd cyfranogwyr yn gweithio mewn amrywiaeth o rolau ym maes iechyd a gofal cymdeithasol, yn amrywio o arweinwyr arloesi mewn byrddau iechyd i fyfyrwyr prifysgol sy\u2019n astudio ar gyfer eu graddau doethurol o\u0302l-raddedig."}, {"text_idx": "#000007", "text": "Roedd cyfranogwyr yn dod o gefndiroedd traws-sector amrywiol hefyd \u2013 yn cynnwys: GIG Cymru, academia, cynrychiolwyr cleifion a diwydiant."}, {"text_idx": "#000008", "text": "Cyflwynodd Canolfan werthuso Cedar a Chanolfan Economeg Iechyd Abertawe y gweithdai ar ein rhan. Dysgodd y ddau weithdy egwyddorion sylfaenol y pynciau, gan alluogi cymhwyso\u2019r rhain i senarios bywyd go iawn."}, {"text_idx": "#000009", "text": "Canolbwyntiodd y gweithdai ar gysyniadau a dulliau allweddol, gan eu cymhwyso at bynciau bywyd go iawn y mae Technoleg Iechyd Cymru wedi\u2019u harfarnu o\u2019r blaen. Siaradwyd hefyd ynghylch y prosesau awgrymu pynciau, a chafodd cyfranogwyr eu hannog i ystyried pynciau y gallant eu cyflwyno eu hunain."}, {"text_idx": "#000010", "text": "Meddai Elise Johanson, myfyrwraig meddygaeth sydd yn ei thrydedd flwyddyn ym Mhrifysgol Caerdydd: \u201cGallaf ddefnyddio\u2019r sgiliau a ddysgais yn y gweithdy hwn i arfarnu\u2019r ymchwil yn feirniadol, ac i benderfynu drosof fy hun os wyf yn meddwl bod y dystiolaeth yn ddigon cryf i gefnogi penderfyniad clinigol yn ymarferol, yn ogystal a\u0302 phenderfyniadau am dechnolegau iechyd yn y dyfodol.\u201d"}, {"text_idx": "#000011", "text": "Darllenwch adroddiad llawn Elise o\u2019r gweithdai yma."}, {"text_idx": "#000012", "text": "Oes gennych chi ddiddordeb mewn mynychu gweithdai yn y dyfodol? Mae llefydd ar gael o hyd ar ddydd Mercher 25 Medi 2019 a dydd Mercher 11 Rhagfyr 2019."}, {"text_idx": "#000013", "text": "Rhowch eich term/au chwilio i chwilio drwy\u2019r holl gynnwys ar wefan Technoleg Iechyd Cymru. Bydd y canlyniadau\u2019n dangos o bob tudalen, gan gynnwys adroddiadau a chanllawiau, newyddion ac astudiaethau achos."}]